IZVJEŠĆE S 41. SJEDNICE UPRAVNOG VIJEĆA 

Sjednica Upravnog vijeća Doma za starije osobe „Medveščak“, Zagreb, Trg Drage Iblera 8,  održana je dana 24.02.2026. godine s početkom u 15:30 u Domu za starije osobe „Medveščak“  Zagreb, Trg Drage Iblera 8.

Nazočni članovi Upravnog vijeća:

1. Andrijana Švajcer – članica
2. Šime Smolić – član
3. Jasna Lupieri – članica
4. Morana Riđanović - članica

Odsutni članovi Upravnog vijeća:
     1. Lida Lamza – predsjednica

Ostali nazočni:

1. ravnateljica Andreja Mihatović, mag.act.soc.
2. Barbara Kulfa Kotarski, predsjednica Stručnog vijeća
3. Vesna Listeš, voditeljica računovodstvenih i općih poslova
4. Darko Terek, odvjetnik
     
Zapisničar: Vesna Listeš

Zamjenik predsjednice Upravnog vijeća Šime Smolić  pozdravio je sve prisutne, konstatirao je da postoji kvorum te predložio 

                                       IZMJENU DNEVNOG REDA

1. Verifikacija zapisnika s 40. sjednice Upravnog vijeća
2. Donošenje Odluke o zahtjevu za zaštitu prava radnice
3.  I. Izmjena i dopuna Prijedloga Plana nabave za 2026. godinu
4. Izvršenje Financijskog plana za 2025. godinu
5. Donošenje Odluke o nabavi radova - izvođenje radova zamjene instalacije pripreme potrošne tople vode 
6. Izvješće o provedenom inspekcijskom nadzoru Državnog inspektorata, Službe sanitarne inspekcije
7. Suglasnost na donošenje Pravilnika o unutarnjem nadzoru Doma za starije osobe
 „Medveščak“ Zagreb
8. Razno

Prisutni članovi vijeća jednoglasno su se složili s prijedlogom zamjenika predsjednice Upravnog vijeća, te je usvojen predloženi  Izmijenjeni dnevni red sjednice.

Pod. AD.1.  
Verificiran je zapisnik s  40. sjednice Upravnog vijeća.



Pod. AD.2.
Nakon  izlaganja i kraće rasprave Upravno vijeće je na temelju čl. 133. Zakona o radu (Nar. novine, br. 93/14, 127/17, 98/19, 151/22 46/23 i 64/23) i čl. 30. Statuta Doma za starije osobe Medveščak Zagreb, jednoglasno donijelo sljedeću  

O D L U K U 


ODBIJA SE kao neosnovan Zahtjev za zaštitu prava radnice B. Š. 

Pod. AD.3.  

Temeljem čl. 30. Statuta Doma „Medveščak“ Zagreb, Upravno vijeće Doma „Medveščak“ Zagreb, jednoglasno je donijelo slijedeću :
[bookmark: _Hlk217471338]  
O D L U K U 
I. Usvaja se I. Izmjena i dopuna Prijedloga plana nabave Doma za starije osobe „Medveščak“ Zagreb za 2026. godinu u tekstu kako je navedeno u materijalima za sjednicu.

II. Tekst I. Izmjene i dopune Prijedloga plana nabave Doma za starije osobe „Medveščak Zagreb“ za 2026. godinu priložit će se ovoj Odluci i njezin je sastavni dio.                             


Pod. AD.4.

Članovi Upravnog vijeća jednoglasno su prihvatili izvršenje Financijskog plana za 2025. godinu.

Pod. AD.5.
Temeljem članka 30. Statuta Doma za starije osobe “Medveščak“ Zagreb, Upravno vijeće Doma  jednoglasno je  donijelo sljedeću


                                                             O D L U K U

o nabavi radova –
 izvođenje radova zamjene instalacije pripreme potrošne tople vode

I.

Odobrava se nabava radova – IZVOĐENJE RADOVA ZAMJENE INSTALACIJE PRIPREME POTROŠNE TOPLE VODE u vrijednosti od 84.600,00 eura bez iskazanog PDV-a.


                                                                    II .
Sredstva za nabavu robe iz točke I. ove odluke osigurana su Financijskim planom Doma za 2026.godinu.
                                                                   III.
 Ovlašćuje se ravnateljica Doma da u ime i za račun Doma za starije osobe „Medveščak“ Zagreb ovlasti Grad Zagreb da kao središnje tijelo za javnu nabavu, a putem Ureda za javnu nabavu provede pregovarački postupak bez prethodne objave za nabavu radova zamjene instalacije pripreme potrošne tople vode.
 
Obrazloženje
Naručitelj pokreće postupak javne nabave za izvođenje radova zamjene instalacije sustava pripreme potrošne tople vode primjenom pregovaračkog postupka bez prethodne objave, sukladno članku 131. stavku 1. točki 3. Zakona o javnoj nabavi.
U Domu su provedena dva inspekcijska nadzora od strane Državnog inspektorata – Službe sanitarne inspekcije, prilikom kojih je utvrđena prisutnost bakterije legionele u sustavu potrošne tople vode, te su izdana usmena rješenja kojima je naloženo poduzimanje hitnih mjera radi zaštite zdravlja korisnika i zaposlenika.
Nastala situacija predstavlja izvanredan i nepredvidiv događaj koji naručitelj nije mogao unaprijed predvidjeti niti na njega utjecati, a koji zahtijeva žurno postupanje. Zbog utvrđene mikrobiološke neispravnosti sustava nužno je bez odgode pristupiti radovima zamjene instalacije kako bi se omogućila provedba pasterizacije sustava i trajno uklonio rizik od daljnjeg razvoja i širenja bakterije.
U Domu je trenutno smješteno 316 korisnika, koji pripadaju posebno osjetljivoj skupini, te bi svako odgađanje provedbe radova moglo dovesti do ozbiljnog ugrožavanja njihova zdravlja i potencijalne pojave bolesti. Slijedom navedenog, rokovi koji su propisani za otvoreni ili ograničeni postupak javne nabave nisu primjenjivi jer ne bi omogućili pravodobnu sanaciju i uklanjanje neposredne opasnosti.
S obzirom na ispunjenost zakonskih pretpostavki iz članka 131. stavka 1. točke 3. Zakona o javnoj nabavi, naručitelj opravdano primjenjuje pregovarački postupak bez prethodne objave zbog iznimne žurnosti uzrokovane događajima koje nije bilo moguće predvidjeti, a koji nisu posljedica postupanja naručitelja
Pod.AD.7.
Ravnateljica Andreja Mihatović informirala je članove Upravnog vijeća o trenutnoj situaciji u Domu, obavljenim radovima, te aktivnostima organiziranim za korisnike.

Istaknula je da je 1.12. 2025. godine provedeno uzorkovanje vode te je utvrđena prisutnost bakterije legionelle. Postupljeno je prema telefonskim uputama Sanitarne inspekcije a njihov dolazak se očekuje u Dom u ponedjeljak 15.12.2025.godine. Sukladno preporukama van funkcije stavljene su  samo dvije slavine kod kojih je utvrđena visoka kontaminacija bakterije.

Pod AD.6.
Upravno vijeće primilo je na znanje informaciju o provedenom inspekcijskom nadzoru Državnog inspektorata, Službe sanitarne inspekcije.

Pod AD.7.
Temeljem čl.62. Statuta Doma za Doma za starije osobe „Medveščak“ Zagreb, članovi Upravnog vijeća jednoglasno su  donijeli slijedeći:

ZAKLJUČAK
O prethodnoj suglasnosti na Prijedlog Pravilnika o unutarnjem nadzoru Doma za starije osobe „Medveščak“ Zagreb


Daje se prethodna suglasnost na Prijedlog Pravilnika o unutarnjem nadzoru Doma za starije osobe „Medveščak“ Zagreb.

Pod AD.8.

Nije bilo rasprave.

Sjednica Upravnog vijeća završila je s radom u 17:15  sati. 




